Document ID: 32010R1228
Publication Date: 2010-12-15

Content:
32010R1228
L 336/17
SLUŽBENI LIST EUROPSKE UNIJE
15.12.2010.
UREDBA KOMISIJE (EU) br. 1228/2010
od 15. prosinca 2010.
o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
budući da:
(1)
Uredbom (EEZ) br. 2658/87 utvrđena je kombinirana nomenklatura (KN), kako bi se zadovoljili zahtjevi Zajedničke carinske tarife, statistike vanjske trgovine Unije i druge politike Unije u vezi uvoza ili izvoza robe.
(2)
Uredba Vijeća (EZ) br. 1186/2009 od 16. studenoga 2009. o uspostavi sustava oslobođenja od carina u Zajednici (2) odnosi se na slučajeve u kojima oporezivanje nije opravdano.
(3)
U određenim okolnostima, uzimajući u obzir određena posebna kretanja robe, utvrđena Uredbom (EZ) br. 1186/2009, prikladno je smanjiti administrativni teret pri prijavi takvih kretanja i dodijeliti im posebnu oznaku KN. To posebno vrijedi kada razvrstavanje robe i sastavljanje carinske deklaracije stvara opterećenje i trošak nerazmjeran interesima u pitanju.
(4)
Uredba Komisije (EU) br. 113/2010 οd 9. veljače 2010. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa državama nečlanicama, što se tiče pokrivenosti tržišta, utvrđivanja podataka, razvrstavanja statističkih podataka o trgovini po poslovnim obilježjima i valuti fakturiranja i pojedine robe ili kretanja (3) i Uredba Komisije (EZ) br. 1982/2004 od 18. studenoga 2004. o provedbi Uredbe (EZ) br. 638/2004 Europskog parlamenta i Vijeća o statistici Zajednice u vezi s robnom razmjenom između država članica i o stavljaju izvan snage Uredbe Komisije (EZ) br. 1901/2000 i (EEZ) br. 3590/92 (4), dopušta državama članicama da se koriste pojednostavnjenim sustavom za brojčano označivanje robe određene robe u statistici unutarnje i vanjske trgovine Europske unije.
(5)
Ovi propisi osiguravaju da se oznake za određenu robu koriste pod posebnim uvjetima. Radi transparentnosti, kao i u svrhu informiranosti, te oznake moraju biti navedene u KN.
(6)
Stoga je potrebno umetnuti poglavlje 99. u KN.
(7)
Prilog I. Uredbi (EEZ) br. 2658/87 treba stoga na odgovarajući način izmijeniti.
(8)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog I. Uredbi (EEZ) br. 2658/87 mijenja se u skladu s Prilogom ovoj Uredbi.
Članak 2.
Ova Uredba stupa na snagu 1. siječnja 2011.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. prosinca 2010.

EuroVoc Classification:
Level 1 (Primary): 100147
100144
Level 2 (Secondary): 100193
100192
100177
Level 3 (Tertiary): 2519
2520
614
3258
4380
All Tags: 2069
3191
4080
4381
4385
5751